CELEX: 62008TN0028
Language: el
Date: 2008-01-14 00:00:00
Title: Υπόθεση T-28/08: Προσφυγή της 14ης Ιανουαρίου 2008 — Mars κατά ΓΕΕΑ — Ludwig Schokolade (τρισδιάστατο σήμα που απεικονίζει πλάκα σοκολάτας)

12.4.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 92/31
            
         Προσφυγή της 14ης Ιανουαρίου 2008 — Mars κατά ΓΕΕΑ — Ludwig Schokolade (τρισδιάστατο σήμα που απεικονίζει πλάκα σοκολάτας)
   (Υπόθεση T-28/08)
   (2008/C 92/64)
   Γλώσσα του δικογράφου της προσφυγής: η αγγλική
   Διάδικοι
   
      Προσφεύγουσα: Mars, Inc. (McLean, Ηνωμένες Πολιτείες) (εκπρόσωποι: A. Bryson, Barrister και G. Mills, Solicitor)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Ludwig Schokolade GmbH & Co. KG (Bergisch Gladbach, Γερμανία)
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την από 23 Οκτωβρίου 2007 απόφαση του δεύτερου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)·
            
         
               —
            
            
               να καταδικάσει το ΓΕΕΑ στα δικαστικά έξοδα.
            
         Ισχυρισμοί και κύρια επιχειρήματα
   
      Καταχωρισμένο κοινοτικό σήμα του οποίου ζητείται να κηρυχθεί η ακυρότητα: τρισδιάστατο σήμα που απεικονίζει πλάκα σοκολάτας για προϊόντα των κλάσεων 5, 29 και 30 — κοινοτικό σήμα αριθ. 818 864
   
      Δικαιούχος του κοινοτικού σήματος: Η προσφεύγουσα
   
      Αιτούσα την κήρυξη της ακυρότητας του κοινοτικού σήματος: Ludwig Schokolade GmbH & Co. KG
   
      Απόφαση του τμήματος ακυρώσεως: Απόρριψη της αιτήσεως περί κηρύξεως της ακυρότητας
   
      Απόφαση του τμήματος προσφυγών: Ακύρωση της αποφάσεως του τμήματος ακυρώσεως και κήρυξη της ακυρότητας του κοινοτικού σήματος
   
      Λόγοι ακυρώσεως: Παράβαση των άρθρων 7, παράγραφος 1, στοιχείο β' και παράγραφος 3, 51, παράγραφος 2, 73 και 74, παράγραφος 1, του κοινοτικού κανονισμού 40/94, καθόσον:
   
               —
            
            
               το τμήμα προσφυγών έπρεπε να αποφανθεί ότι το επίμαχο σχήμα αποκλίνει σημαντικά από τα γενικώς και συνήθως ισχύοντα στον σχετικό κλάδο,
            
         
               —
            
            
               το τμήμα προσφυγών ζήτησε να αποδειχθεί ότι το σήμα είχε αποκτήσει διακριτικό χαρακτήρα σε κάθε οικείο κράτος μέλος ξεχωριστά και όχι βάσει του διακριτικού χαρακτήρα που αποκτήθηκε σε ουσιώδες τμήμα της κοινοτικής αγοράς πλακών σοκολάτας·
            
         
               —
            
            
               με την προσβαλλόμενη απόφαση, το τμήμα προσφυγών στηρίχθηκε σε ισχυρισμό, ο οποίος δεν είχε προβληθεί προηγουμένως ούτε από το ΓΕΕΑ, ούτε από την Ludwig Schokolade.